Na temelju odredbi članka 81. i 82. Pravilnika o proračunskom računovodstvu i računskom planu („Narodne novine“, broj 124/14, 115/15, 87/16, 3/18 i 126/19 i 108/20) te članka 30. Statuta Općine Sikirevci („Službeni vjesnik Brodsko-posavske županije“, broj 11/21), Općinsko vijeće Općine Sikirevci, na 19. sjednici održanoj dana 20.ožujka 2024. godine, donosi

**ODLUKA**

**o raspodjeli rezultata poslovanja**

**Općine Sikirevci za 2023. godinu**

Članak 1.

Ovom Odlukom utvrđuje se rezultat poslovanja Općine Sikirevci u 2023. godini i u ranijim godinama, te se vrši njegova raspodjela sukladno zakonskim propisima.

Članak 2.

Općina Sikirevci na dan 31.12.2023. godine u svojim poslovnim knjigama ima iskazana slijedeća stanja viškova odnosno manjkova prihoda i primitaka:

|  |  |
| --- | --- |
| 1. Višak prihoda poslovanja | 3.411.964,60 EUR |
| 1. Višak primitaka od financijske imovine | 6,84 EUR |
| 1. Manjak prihoda od nefinancijske imovine | -3.526.760,18 EUR |

**Ukupni manjak za pokriće u slijedećem razdoblju iznosi odnosno**

**– 114.788,74 EURA.**

Članak 3.

1. Viškom prihoda poslovanja Općine Sikirevci u iznosu od 3.411.964,60 EUR i višak primitaka od financijske imovine od 6,84 EUR pokriva se manjak primitaka od financijske imovine u iznosu od – 3.526.760,18 EUR nakon čega se utvrđuje višak prihoda poslovanja u iznosu od 3.411.971,44 EUR.

Viškom prihoda poslovanja u iznosu od 3.411.971,44 EUR pokriva se manjak prihoda od nefinancijske imovine u iznosu od -3.526.760,18 EUR nakon čega se utvrđuje manjak prihoda od nefinancijske imovine u iznosu od –114.788,74 EUR.

1. Ukupno utvrđeni manjak prihoda od nefinancijske imovine u iznosu od -114.788,74 EUR uključit će se u izmjene i dopune Proračuna Općine Sikirevci za 2024. godinu temeljem posebne Odluke općinskog vijeća o sukcesivnom pokriću manjka iz prethodnog razdoblja u proračunu Općine Sikirevci u razdoblju 2024. - 2026. godine kako bi ostvareni raspoloživi prihodi bili dostatni za pokriće dijela manjka te za realizaciju planiranih godišnjih rashoda i izdataka.

Članak 4.

Za provođenje ove Odluke zadužuje se općinski načelnik i Jedinstveni upravni odjel Općine Sikirevci.

Članak 5.

Ova Odluka stupa na snagu osmog dana od dana objave u „Službenom glasniku Općine Sikirevci“.

OPĆINSKO VIJEĆE

OPĆINE SIKIREVCI

OPĆINSKO VIJEĆE OPĆINE SIKIREVCI

PREDSJEDNIK

Tomislav Zovko, v.r.

KLASA: 400-04/24-01/2

URBROJ: 2178-26-02-24-01

Sikirevci, 20.ožujak 2024. godine.